90 DUN KARM IL-MALTI H ekk kif bħal leħħa ġriet l-aħbar li tmiemek fis-sliem ilħaqt, biex tibda tgħix għal dejjem, kull min ġo fih iħoss demm Malti jbaqbaq ħass qalbu tieqaf mit-taħbit ġo sidru, ħass qrib in-nifs tal-mewt għaddejja jkessħu u jinġazzah bil-waħx ta' firda kiefra. Għax int kont l-akbar ġieh tal-Kleru Malti, għaliex ħadd ħliefek, Kbir Għannej ta' Lsienna ma kien iżommna magħqudin fl-għan tagħna, u l-ebda bronż u rħam ma jfakkrek daqsu il-baħħ li wrajk ħallejt għal dejjem magħna. Fis-snin mgħoddija, meta wlied il-ħjiena bir-ragħwa f'ħalqhom tal-mibegħda, ħalfu li Lsienhom qatt ma jgħanni l-għanja ħelwa tar-rebħa fuq egħmilhom kiefer, faħxi, raw lilek tiela' 'l fuq mal-għolja wieqfa tal-ġieh, bħal ġgant setgħani xxejjer f'idek il-għelm ta' l-Emmna ma' l-ilwien ta' Artna, Għalkemm għajruk, maqdruk, u bik iddieħku x'ħin bdejt fi Lsienna tikteb ħeġġet qalbek, urejthom ħiltek, kliemek tonġor, tonqox, biex fuq xulxin il-versi tibni, msejsa fuq sies taż-żonqor f'qawwet ħsibijietek. U Lsienna rebaħ, għax fil-għanja tiegħek il-benna daqu ta' ħlewwiet għaslija. Għannejt lill-ħlejjaq, lill-Mulej, lil Sidtna bi kliem ta' l-anġli jħoll il-qlub tal-ġebel, iżd' ismek jibqa' mnaqqax hemm f'qalb ġensek Din il-poeżija kienet inkitbet sewwasew mal-aħbar tal-mewt ta' Dun Karm. Ftit sigħat qabel ma kiteb din il-poeżija, il-poeta kiteb ukoll sunett bl-isem ''Lil Dun Karm fl- Aħbar ta' Mewtu'' li kienet l-ewwel poeżija li dehret stampata fil-ġurnal Il-Berqa fl- okkażjoni tal-funeral tal-poeta nazzjonali. IL-MALTI DEFUNCTUS ADHUC LOQUITUR' 91 x'ħin ''Frott l-Imħabba Ħiżjed bnin'' jitolbu sabiex ''iħares bħalma dejjem ħares lil din l-Art ħelwa, l-Omm, li tatna isimha. '' Int ħajtek għextha, b'hekk inxift fi żmienek, f'għanjietek iżda, bqajt għal dejjem tħaddar — ma tinxef qatt. Taż-żmien ix-xmux u r-rwiefen ma jħassru qatt l-egħliem ta' ħajtek kbira, imqar jekk 'il quddiem, żmien wara mewtek, għad jinbet min, biex jonfoħ l-Ego tiegħu, u jxerred ma' l-irjieħ tagħlimu mbewwaq, it-tajn jixħitlek, u jagħtik bil-ħarta. Iżd' aħna, x'ħin intiegħmu ġmiel għanjietek, inħossu demmek jiġri magħna u surtek fil-versi titbissmilna, bl-akbar ħeġġa tqawwilna qalbna nissuktaw ħidmietek. Patri ALFRED M. PREVI 13 ta' Ottubru, 1961